136. löggjafarþing 2008–2009.

Þskj. 931 — 541. mál.

Fyrirspurn

til félags- og tryggingamálaráðherra um hjúkrunarrými, heimahjúkrun og heimaþjónustu.

Frá Siv Friðleifsdóttur.

1.	Hve mörg hjúkrunarrými eru hér á landi og hver er meðallegutími?

2.	Hvað er ráðgert að mörg ný hjúkrunarrými verði tilbúin á næstu árum?

3.	Hvað kostar að reka eitt hjúkrunarrými á ári?

4.	Hvert er hlutfall hjúkrunarrýma hér á landi í samanburði við nágrannaríki, greint eftir fjölda aldraðra og sundurliðað eftir löndum?

5.	Hver er meðallegutími í nágrannaríkjunum?

6.	Hvert er þjónustustig heimahjúkrunar og félagslegrar heimaþjónustu við aldraða hér á landi í samanburði við nágrannaríki?

7.	Hve mikla þjónustu er unnt að veita í heimahjúkrun og heimaþjónustu sveitarfélaga svo að það teljist fjárhagslega hagkvæmara en þjónusta í hjúkrunarrými?

Skriflegt svar óskast.